cyanic-selkie/wikianc huggingface dataset:
Menoikeus
Menoikeus, Kreonin poika
Menoikeus oli myös Kreonin pojan nimi. Oidipuksen poikien Eteokleen ja Polyneikeen riitaannuttua Theban hallinnasta seurasi taistelu, ja sen aikana Teiresias ennusti, että Theba saavuttaisi voiton, jos Menoikeus uhraisi itsensä Areelle. Menoikeus surmasikin itsensä kaupungin porttien edessä.
Osakesalkku
Osakesalkku tarkoittaa osakesijoittajan kokoelmaa eri yritysten osakkeita.
Osakesalkku liittyy suoraan osakesijoittamiseen. Siinä sijoitukset tehdään hankkimalla osakesalkkuun haluttujen yritysten osakkeita, usein osakepoiminnan avulla. Jos tehdään epäsuora osakesijoitus esimerkiksi osakerahastoon, ei koota osakesalkkua itse, vaan sijoitetaan kyseisen sijoituskohteen osakesalkkuun.
Niillä suomalaisilla, joilla oli pörssiosakkeita vuonna 2021, keskimääräinen osakesalkun koko oli 28 700 euroa. Osakesalkun mediaanikoko oli 7 500 euroa.
Nokian lukio
right|250pxNokian lukio on Nokialla sijaitseva lukio, jossa on noin 380 oppilasta ja 30 opettajaa. Lukion rehtorina toimii Juha Sainio.
Koulun historia yltää Laatokan Karjalaan ja vuoteen 1919, jolloin Jaakkiman yhteiskoulu perustettiin. Koulun toiminta päättyi, kun se sodan seurauksena menetti kotipaikkansa ja evakuoitiin 3. maaliskuuta 1940. Kotipaikaton Jaakkiman yhteiskoulu muutti Nokialle vuonna 1940. Koulu on toiminut nimellä Nokian lukio vuodesta 1976.
Vuonna 1940 rakennettu koulurakennus remontoitiin vuonna 1998, jolloin se sai muun muassa nykyaikaisen auditorion , joka on myös Nokian Työväen Teatterin käytössä. Vuonna 2022 Nokian lukio siirtyi yhteinäiskouluksi Silta nimiselle kampukselle.
Alyn Ainsworth
Alyn Ainsworth (24. elokuuta 1924 – 4. lokakuuta 1990) oli brittiläinen laulaja ja tanssiorkesterin kapellimestari. Kun hän oli 14-vuotias, brittiläinen viihdemusiikin säveltäjä Herman Darewski löysi hänen kykynsä laulajana. Äänenmurroksen jälkeen hän opiskeli kitaran soittoa ja soitti paikallisissa tanssiorkestereissa. Vuonna 1951 hän siirtyi BBC:n Northern Dance -orkesterin sovittajaksi ja kapellimestariksi. Hän irtisanoutui BBC:ltä vuonna 1960 ja siirtyi juontajaksi ITV Granadan ohjelmaan Spot the tune.
1960-luvulla hän toimi myös sovittajana ja sovitti kappaleita esimerkiksi Kathy Kirbylle ja Vince Hillille sekä sovitti Shirley Basseyn hitin Big spender.
Ainsworth toimi Ison-Britannian kapellimestarina Eurovision laulukilpailussa vuosina 1975, 1976, 1978 ja 1990 sekä vuonna 1977 Belgian kapellimestarina. Näistä vuonna 1976 hän johti kilpailun voittoesityksen.
Billy Bell
William Edward ”Billy” Bell (10. kesäkuuta 1891 Lachine, Quebec, Kanada – 3. kesäkuuta 1959) oli kanadalainen jääkiekkoilija, pelipaikaltaan keskushyökkääjä.
Bell pelasi NHL:ssä yhteensä kuusi kautta, edustaen Montreal Canadiensia ja Ottawa Senatorsia. NHL:n lisäksi Bell pelasi neljä kautta NHA:ssa. Bell voitti Stanley Cupin Montrealissa vuonna 1924.
NHL-urallaan Bell teki 61 ottelussa tehopisteet 3+1=4 ja sai 7 jäähyminuuttia.
Suomen rautateiden opastinjärjestelmä
thumb|Pää- ja esiopastin samassa mastossa. Pääopastin (ylempi) näyttää opastetta ”Aja 35”, esiopastin näyttää opastetta ”Odota Aja 35”. Suomen rautateiden opastinjärjestelmä käsittää turvalaitteisiin kytketyt visuaaliset opastimet sekä kiinteät merkit, joilla ohjataan rautatieliikennettä. Opastimet toimivat optisena osana rautateiden turvalaitteita, ja niillä välitetään veturinkuljettajalle liikenteenohjauksen käskyjä. 1990-luvulla Suomessa otettiin käyttöön uusi opastinjärjestelmä. Nykyään ainoastaan Helsingin liikennepaikalla on käytössä vanhan opastinjärjestelmän opastimia.
Yleistä
Rautateiden opastimet eivät toimi samalla tavoin kuin tieliikenteen liikennevalot. Liikennevalot toimivat syklisesti, kun taas rautateillä liikenteenohjaajat antavat opastimilla junille lupia liikkua asetinlaitteen välityksellä. Toisin kuin tieliikenteessä, suurten junapainojen ja pitkien jarrutusmatkojen vuoksi junia ei kuljeteta pelkästään kuljettajan näkemän varassa. Junaliikenne edellyttää aina toimivaa liikenteenohjausta. Veturinkuljettajat eivät itse valitse käyttämäänsä raidetta, vaan junien käyttämät kulkutiet asettaa ja turvaa liikenneohjaaja. Veturinkuljettaja ei myöskään saa itsenäisesti päättää, milloin hän saa lähteä liikkeelle.
Opastimien perusopaste on yleensä seis. Tämä opaste on aina ehdoton, eikä sitä saa ohittaa ilman liikenteenohjauksen antamaa lupaa. Tärkeimmät opastimet Suomessa ovat pääopastin, esiopastin, suojastusopastin ja raideopastin.
Pääopastin
Pääopastinta käytetään junaliikenteen turvaamisessa, ja sen opasteet koskevat kaikkea liikennettä. Liikenneohjaaja asettaa pääopastimiin ajon sallivat opasteet. Opastimet asettuvat näyttämään ajon sallivaa opastetta vasta, kun kaikki turvalaitetoiminnot asetinlaitteessa ovat toteutuneet onnistuneesti. Jotta opastin voisi näyttää muuta opastetta kuin seis, täytyy seuraavien perusedellytysten toteutua:
Pääopastin voi näyttää seuraavia opasteita:
Esiopastin
Esiopastin voidaan myös sijoittaa pääopastimen kanssa samaan mastoon. Tällöin esiopastin on pimeänä, kun pääopastin näyttää seis-opastetta.
Vanhassa opastinjärjestelmässä esiopastimia oli kahta tyyppiä, ns. kaksitoiminen ja kolmitoiminen esiopastin.
Kaksitoimisen esiopastimen opastinkäsitteet olivat aina vilkkuvia, ja kaksitoimiset olivat ensimmäisiä käyttöön otettuja valoesiopastimia. Ensimmäisten vuosikymmenten aikana kaksitoimiset valoesiopastimet olivat yhdellä vaihtovärillisellä kaasukäyttöisillä valoyksiköllä varustettuja, jolloin vilkkuvan kaasukäyttöisen valon väriä vaihdettiin valkoisesta vihreäksi erityisen vihreän värilinssin avulla.
Kolmitoiminen esiopastin tuli käyttöön Jt-1969:n myötä. Kolmitoimisen esiopastimen odota seis -opaste ilmaistiin aina vilkkuvalla valkoisella valolla, odota aja 35 -opaste vilkkuvalla vihreällä valolla ja odota aja kiinteällä vihreällä valolla.
Esiopastin voi näyttää seuraavia opasteita:
Suojastusopastin
thumb|Suojastusopastin näyttää opastetta ”Seis”. Suojastusopastin on suojastukseen liittyvä itsetoiminen, liikennepaikkojen välillä sijaitseva opastin. Suojastusopastimia käytetään jakamaan liikennepaikkojen välinen osuus suojaväleihin. Suojastusopastimien käyttö nostaa radan kapasiteettia, koska useampia junia voidaan ajaa peräkkäin. Suojastusopastimia on korvattu turvalaitteiden uusimistöiden yhteydessä pää- ja esiopastimen yhdistelmillä. Uusia suojastusopastimia ei enää asenneta.
Suojastusopastin voi näyttää kolmea erilaista opastetta:
Raideopastin
pienoiskuva|Raideopastin näyttää ”Seis”-opastetta Raideopastin on pienikokoinen opastin, jota käytetään pääasiallisesti vaihtotyön ohjaamisessa. Raideopastimella annetaan tiettyjen turvalaite- ja kulkutie-ehtojen täytyttyä opaste aja varovasti, joka oikeuttaa veturinkuljettajan sivuuttamaan opastimen. Raiteella kuitenkin voi olla jokin este, esimerkiksi vaunuja tai toinen juna. Raideopastimen ohittamisen jälkeen kuljettaja tai vaihtotyönjohtaja on vastuussa siitä, että yksikkö liikkuu turvallisesti ja riittävän alhaisella nopeudella.
Raideopastin voidaan sijoittaa myös pääopastimen yhteyteen. Tällöin raideopastin näyttää opastetta aja varovasti, mikäli pääopastin näyttää jotain ajon sallivaa opastetta. Raideopastimella voidaan tällöin myös antaa opaste aja varovasti, vaikka pääopastin näyttäisi opastetta seis.
Nykyiset raideopastimet ovat kaikki valo-opastimia. Aiemmin käytössä on ollut myös mekaanisia lyhtyraideopastimia. Uuden opastinjärjestelmän raideopastimella voidaan antaa opasteet seis, aja varovasti sekä ei opasteita, sekä vanhan opastinjärjestelmän raideopastimella voidaan antaa opasteet seis, aja varovasti, aja sekä ei opasteita.
Vanhan opastinjärjestelmän mukaisia raideopastimia on käytössä vain Porvoon museorautatiellä, minne ne asennettiin keväällä 2023.
Lukitusopastin
thumb|Lukitusopastin näyttää ”Aja”-opastetta. Lukitusopastin on pienikokoinen opastin, jota käytetään ilmaisemaan avattavan sillan lukituksen tilaa, raiteen liikennöinnin estävän portin, puomin tai oven asentoa, raiteen liikennöinnin estävän kuormaus- tai purkulaitteen tilaa, ja kääntöpöydän liikennöitävyyttä. Lukitusopastimen termi on avattavilla silloilla aiemmin ollut siltaopastin. Lukitusopastimen Aja-opaste muutettiin Ei opasteita -opasteeksi johtuen Rautatieviraston määrityksestä, ettei lukitusopastin saa antaa ajon sallivaa opastetta. Lukitusopastimella annetaan seuraavat opasteet:
Tasoristeysopastin
pienoiskuva|”Lähesty varovasti” -opaste. Joidenkin teollisuus- tai sivuraiteiden varoituslaitoksellisten tasoristeysten kannen molemmin puolin on sijoitettu tasoristeysopastimet. Nämä tasoristeysopastimet ilmoittavat milloin varoituslaitos on hälyttänyt riittävästi, jolloin rautatiekalusto voi ylittää varoituslaitoksella varustetun tasoristeyksen. Tasoristeysopastimia käytetään vain tasoristeysten yhteydessä, joiden yli liikennöidään vain vaihtotyönä, ja joille ei voida varmistaa kulkutietä. Tasoristeysopastimia ei käytetä pääraiteilla, raiteilla joille voidaan varmistaa kulkutie, tai raiteilla joiden suurin sallittu nopeus on yli 35 km/h.
Joissakin kaksi- tai useampiraiteisissa varoituslaitoksillisissa tasoristeyksissä voi olla sekä junaliikenteeseen käytettävä pääraide että sivuraide, jolla liikennöidään ainoastaan vaihtotyönä, jolloin tasoristeyksen sivuraiteella on tasoristeysopastimet, mutta tasoristeyksen pääraiteella niitä ei ole.
Toisto-opastin
Toisto-opastin, nk. Kertaaja on opastinjärjestelmää täydentävä laite, joka toistaa lähtösuunnan pääopastimen opasteen. Toisto-opastimia, nk. kertaajia on käytetty täydentämään lähtösuunnan pääopastimen ajon sallivan opasteen näkyvyyttä matkustajalaitureiden lähellä paikoilla, joilla näkyvyys pääopastimille on ollut rajoitettu esimerkiksi ratageometrian kaarteiden tai pitkän laiturirakenteen vuoksi, ja lähtösuunnan pääopastimen opaste on haluttu kerrata matkustajalaiturilta lähtevälle junalle. Kertaajat ovat pääosin poistuneet käytöstä Suonenjoen junaonnettomuuden jälkeen Onnettomuustutkintakeskuksen suosituksesta johtuen ja nykyisin niitä on käytössä enää Helsingin päärautatieasemalla.
Järjestelyopastin
Järjestelyopastimella annetaan opasteita vaihtotyössä. (Jt1987, Jt1996) Opasteet voidaan toistaa veturissa olevalla järjestelyopastimen kertaajalla. (Jt1996) Järjestelyopastimen opasteet:
Työntönopeuksista määrätään laskumäen käyttösäännössä. (Jt1996) Opastin on sammuksissa, kun opasteita ei anneta. (Jt1987, Jt1996)
Laskumäen järjestelyopastimen yhteydessä voi olla opastin, jolla vastakkaiseen suuntaan annetaan "laskumäkityö käynnissä" -opaste. (Jt1987, Jt1996)
Junanlähetysopastin
Junanlähetysopastimen opasteet (Jt1987). Jt1996:sta oli junanlähetysopastin kokonaan poistettu, sillä lähtömääräys oli alettu antaa junalle pääasiassa raidekohtaisella pääopastimella tai radiolla, eikä kohtaamisistakaan enää niin usein ilmoitettu. (Resiina 3/2005)
Joillakin junanlähetysopastimilla voitiin antaa myös seuraavat opasteet (Jt1987):
Vaihdonkielto-opastin
Jos valo-opastin on sammuksissa, vaihtotyö ja ratatyöliikenne on kielletty.
Turvalaitoksen käyttösäännössä määritellään, mitä raiteita ja vaihtoliikkeitä vaihdonkielto-opastimien opasteet tarkoittavat.
Prakash Mallavarapu
Prakash Mallavarapu (s. 29. tammikuuta 1949) on intialainen roomalaiskatolinen piispa. Hänet vihittiin papiksi 11. lokakuuta 1979 ja nimitettiin Cuddapahin hiippakunnan piispaksi 22. toukokuuta 1998. Piispaksi vihkiminen seurasi 22. heinäkuuta. Pääkonsekraattorina toimi Saminini Arulappa, jota avustivat Bali Gali ja John Mulagada.
Suomen rautateiden opastinjärjestelmä
Vaunuvaa'an opastin
Vaunuvaa'an opastimena käytetään levyä tai valo-opastinta riippuen siitä, millainen vaaka on kysymyksessä. (Jt1987) Vaunuvaa'an opastimien opasteet:
Prakash Mallavarapu
26. heinäkuuta 2002 Mallavarapu sai nimityksen Vijayawadan piispaksi. 3. heinäkuuta 2012 hän sai uuden nimityksen Visakhapatnamin arkkipiispaksi.
Suomen rautateiden opastinjärjestelmä
Vaunuvaa'an opastin
Vaunuvaa'an opastimena käytetään valo-opastinta, levyä tai nopeusmerkkiä, jossa on lisäkilpi "vaaka". (Jt1996)
Liikennepaikkakohtaisissa lisämääräyksissä annetaan tarkemmat ohjeet vaunuvaa'an opastimien opasteiden käytöstä. (Jt1996)
You to Me Are Everything
You to Me Are Everything on Mark A. Reyeson ohjaama filippiiniläinen tagaloginkielinen komediaelokuva vuodelta 2010.
H’ust
H'ust on kaupunki Ukrainan Taka-Karpatian alueella. Kaupunki on saanut alkunsa 900-luvulla ja toisen maailmansodan kynnyksellä se oli lyhytikäisen Karpaatto-Ukrainan tasavallan pääkaupunki. Nykyään kaupunki on H’ustin piirin hallintokeskus. Ukrainan vuoden 2001 väestönlaskennan mukaan kaupungin asukasluku oli 31 900; vuonna 2021 väkiluvuksi arvioitiin 28 206.
Maantiede
H'ust sijaitsee Ukrainan Taka-Karpatian Maramureșin alueella lähellä Rika- ja Tiszajokien yhtymäkohtaa Karpaattien juurella.
Historia
thumb|vasen|H'ustin vanhan linnan raunioita. H'ust sai alkunsa 900-luvulla, ja vuosien 1090 ja 1191 välillä unkarilaiset perustivat paikalle linnoituksen. Linnoitus suojeli nykyisen suolakaivoksia lähellä nykyistä Solotvynan asutuskeskusta. Mongolit tuhosivat H'ustin vuonna 1242, mutta paikka rakennettiin uudelleen pian heidän hyökkäyksensä jälkeen. Vuodesta 1281 H'ust kuului Galitsian ja Volynian ruhtinaskuntaan, ja unkarilaiset valtasivat paikan vuonna 1321 uudelleen. H'ustista tuli 1500- ja 1600-luvuilla Habsburgien ja Transsilvanian ruhtinaiden välisten taistelujen näyttämö. Krimin tataarit piirittivät kaupunkia puolestaan vuosina 1594, 1659 ja 1717. Kaupunkia piti 1700-luvulla hallussaan myös Ferenc II Rákóczi, ja vuonna 1709 kaupunki oli Transsilvanian valtiopäivien kokoontumispaikka. Kaupungin linnoitus tuhoutui ruutivaraston räjähdyksessä vuonna 1766.
H'ustissa perustettiin marraskuussa 1918 Länsi-Ukrainan kansantasavallan hallitus. Vuonna 1919 kaupunki liitettiin vasta itsenäistyneeseen Tšekkoslovakiaan. Taka-Karpatia muodosti vuonna 1938 osana Tšekkoslovakiaa Karpaatto-Rutenian autonomisen maakunnan. Toisen maailmansodan kynnyksellä Saksa pilkkoi Tšekkoslovakian, ja Unkari miehitti Karpaatto-Rutenian eteläosat. Kun Užhorod menetettiin unkarilaisille, H'ustista tuli alueen hallintokeskus. 14. maaliskuuta Karpaatto-Rutenia julistettiin itsenäiseksi Karpaatto-Ukrainan tasavaltana, ja H'ust oli lyhytikäisen valtion pääkaupunki. Unkarilaiset miehittivät maan seuraavana päivänä. Neuvostoliiton joukot valtasivat kaupungin lokakuussa 1944, ja kaupungista tuli sittemmin osa Neuvosto-Ukrainaa.
Väestö
Vuonna 2021 H’ustin väkiluvuksi arvioitiin 28 206. Ukrainan vuoden 2001 väestönlaskennan mukaan H'ustin asukasluku oli 31 900. Heistä etniseltä taustaltaan ukrainalaisia oli 28 400 (89,3 %), unkarilaisia 1 700 (5,4 %), venäläisiä 1 200 (3,7 %) ja romaneja 100 (0,4 %).
Luettelo In the Groove 2:n kappaleista
Tämä lista sisältää In the Groove 2 -tanssipelin kappalelistauksen. Peli sisältää alla olevan listan lisäksi alkuperäisen In the Groove -tanssipelin kappaleet.
Tilan säästämiseksi vaikeustasot ovat taulukossa lyhennettyinä:
Oletuksena lukitut kappaleet on merkitty punaisella. Joidenkin kappaleiden Expert -taso taas on lukittuna, vaikka muita tasoja pystyy pelaamaan, nämä kappaleet on merkitty tähdellä.
In the Groove -pelin kotiversiossa esiintyneet kappaleet on merkitty vihreällä.
Merimaskun seurakunta
Merimaskun seurakunta on evankelis-luterilainen seurakunta Naantalin Merimaskussa. Seurakunta kuuluu Naantalin seurakuntayhtymään ja sen pääkirkko on Merimaskun kirkko. Merimaskun seurakunnalla on alle kymmenen työntekijää ja noin 1 250 jäsentä (5/2021).
Merimaskun seurakunta kuuluu Turun arkkihiippakuntaan ja Nousiaisten rovastikuntaan. Seurakunnan kirkkoherrana toimii Markku Ahlstrand. pienoiskuva|Merimaskun kirkko
Sophie Gyllenborg
Sophia Gustafva (Sophie) Gyllenborg (7. marraskuuta 1801 Malmö, Skåne, Ruotsi – 1841 Kööpenhamina, Tanska) oli ensimmäinen ruotsalainen nainen ammattikääntäjänä.
Gyllenborg oli ylhäisaatelista sukua sekä isänsä että äitinsä puolelta. Isä Henning Adolf Gyllenborg oli Malmöhusin linnan komendantti. Äiti oli nimeltään Hedvig Sophia von Dellwig. Vanhemmat olivat serkuksia, ja tytär oli heidän ainoa lapsensa. Perhe muutti vuonna 1811 Kööpenhaminaan, missä isällä oli työ ranskankielisen lehden Le Messager du Nord toimittajana. Isänsä työn ansiosta Sophie Gyllenborg pääsi tekemisiin Kööpenhaminan kulttuuripiirien kanssa.
Edistääkseen tyttärensä kääntäjänuraa isä-Gyllenborg oli yhteydessä vaikutusvaltaiseen kanslianeuvokseen Per Adam Wallmarkiin. Sophie Gyllenborg oli jo tehnyt käännöksiä omatoimisesti, ja Wallmarkin kehotuksesta hän tarttui irlantilaisen Maria Edgeworthin teksteihin, ensin novelleihin. Näin pääsi hänen kääntäjänuransa alkuun. Kirjeessään Wallmarkille Gyllenborg pahoitteli, että hänen pitkä oleskelunsa Tanskassa oli tuonut hänen kieleensä tanskalaisuuksia, ja siksi tekstien kieli olisi tarkistettava.
Isän kuoltua 1826 lehden toimitustyö jäi tyttären vastuulle. Hän huolehti myös äidistä ja alkoi järjestää muuttoa Tukholmaan. Hänen piti päästä myös sopimukseen suvun kanssa, joka pelkäsi nimen tahraantuvan hänen työnsä vuoksi. Isä oli ollut toista mieltä ja ilmoittanut, että tyttären nimi on oltava julkaisujen nimiösivulla, kuitenkin ilman kreivittären arvonimeä.
Ensimmäinen käännöstyö, J. A. K. Hildebrandtin Fernando Lomelli, ilmestyi 1827 julkaisijana linköpingiläinen Axel Petré. Alkuun oli liitetty Gyllenborgin alkusanat. Kyse ei ollut mistä tahansa ryöväriromaanista, vaan kirja oli käännetty usealle kielelle eikä rosvoa ollut kaunisteltu vaan romaani sisälsi moraalisen viestin: ensi askel paheiden polulla johtaa aina ikäviin seurauksiin. Samana vuonna julkaisi Ecksteinska tryckeriet Maria Edgeworthin kolmiosaisen teoksen Ormond. Kirjakäännösten lisäksi Gyllenborg teki lehtiin tekstejä kansainvälisestä aineistosta ja mahdollisesti myös käännöksiä.
Neljän vuoden Tukholman-ajan jälkeen Gyllenborg palasi Skåneen. Hän oli yhteydessä uuteen kristianstadilaiseen kirjapainoon Schmidt & Comp. joka alkoi julkaista Skånska Påsten -nimistä julkaisua, jolle myös Nils Lovén teki töitä. Gyllenborgin tehtävänä oli esitellä sosiologian edelläkävijä Harriet Martineau ja tämän teos Statshushållningen framställd i exempel. Teoksen kahdeksasta kaunokirjallisesta esimerkistä viisi tuli kommentteineen Gyllenborgin käännettäväksi. Viimeisen jälkeen Gyllenborgin käännöstyöstä ei ole jälkiä. Hän kuoli 1841 Kööpenhaminassa.
Anu Mylläri
Anu Orvokki Rohima Mylläri (s. 1978) on suomalainen liikunnanohjaaja. Hän on syntynyt Bangladeshissa, mistä hänet kaksivuotiaana adoptoitiin Alavudella sijaitsevaan Taipaleenkylään. Hän on ensimmäisiä Suomeen adoptoituja tummaihoisia. Myllärin esikoisteos, vuonna 2006 julkaistu Adoptoitu, kertoo hänen kokemuksistaan adoptiolapsena. Kirja käsittelee hylkäämistä, ennakkoluuloja ja rasismia. Kirjan julkaisuvuonna Mylläri kutsuttiin itsenäisyyspäivän vastaanotolle Presidentinlinnaan.
Kaleva (yritys)
Kaleva Oy, brändinimeltään Kaleva Media on suomalainen Oulussa toimiva Pohjois-Suomen suurin mediakonserni ja Kaleva-konsernin emoyhtiö. Yrityksen päätuote on alueellinen, sitoutumaton päivälehti Kaleva, joka on myös Oulun talousalueen tärkein ilmoitusmedia. Kaleva-konsernin muita sanomalehtiä ovat Iijokiseutu, Koillissanomat, Lapin Kansa, Pyhäjokiseutu, Raahen Seutu, Rantalakeus ja Siikajokilaakso ja ilmaisjakelulehtiä ovat Lounais-Lappi, Forum24, Raahelainen ja Uusi Rovaniemi. Aikakauslehtien kustantaja Kolmiokirja Oy kuuluu Kaleva-konserniin. Huhtikuusta 2017 alkaen yhtiön toimitusjohtajana on toiminut Juha Laakkonen. Kesäkuussa 2021 Kaleva Media sai toimiluvan radioon Ouluun, Raaheen, Taivalkoskelle, Tervolaan ja Inariin.
Yhtiö on perustettu 12. tammikuuta 1907. Toukokuuhun 1981 saakka yhtiön nimi oli Kirjapaino-Osakeyhtiö Kaleva, tämän jälkeen joulukuuhun 1998 saakka Kirjapaino Osakeyhtiö Kaleva ja sen jälkeen joulukuuhun 2009 saakka Kaleva Kustannus Oy.
Hallitus
Yhtiön hallituksen kokoonpano on seuraava:
Isoja aikoja
Albumi debytoi Suomen virallisen listan sijalla 32.
Tonje Brenna
Tonje Brenna oli AUF:n pääsihteerinä mukana järjestön kesäleirillä Utøyalla vuonna 2011, ja selviytyi sitä vastaan tehdystä terrori-iskusta.
Vjatšeslav Vedenin
Vjatšeslav Petrovitš Vedenin (, 1. lokakuuta 1941 – 22. lokakuuta 2021) oli neuvostoliittolainen hiihtäjä.
Vuoden 1968 talviolympialaisissa Ranskan Grenoblessa Vedenin hiihti hopealle 50 kilometrillä. Vuoden 1970 MM-kisoissa Tšekkoslovakian Tatrassa hän voitti maailmanmestaruuden 30 kilometrillä ja Neuvostoliiton viestijoukkueessa sekä saavutti hopeaa 50 kilometrillä. Vuoden 1972 talviolympialaisissa Sapporossa Vedenin voitti jälleen 30 kilometrillä ja viestissä kultaa sekä saavutti pronssia 50 kilometrillä. Kolmenkympin voittonsa myötä Vedeninistä tuli ensimmäinen neuvostoliittolainen olympiavoittaja miesten hiihdon yksilömatkoilla.
Llandudnon rautatieasema
Llandudnon rautatieasema on rautatieasema Llandudnon kaupungissa Conwyn county borough’n alueella, Walesissa. Se on North Wales Coast Linen Llandudno Junctionista lähtevän haaran pääteasema.
Asema avattiin 1. lokakuuta 1858. Sitä käytti 305 280 matkustajaa kaudella 2017–2018.
thumb|left|Llandudnon asemahalli vuonna 1894.
Hampurin lentoasema
Hampurin lentoasema on kansainvälinen lentoasema Saksassa, 8,5 kilometriä Hampurin keskustasta pohjoiseen. Vuonna 2006 matkustajia oli 11 954 560, mikä tekee siitä Saksan neljänneksi suurimman lentoaseman. Lentoasema avattiin vuonna 1911.
Lentoaseman omistavat Hampurin kaupunki (51 %) ja Hochtief AirPort GmbH (49 %).
Vuonna 2016 lentokentälle annettiin poliitikko Helmut Schmidtin mukaan nimi Hamburg Airport Helmut Schmidt.
Luettelo Suomen kaupungeista perustamisvuoden mukaan
thumb|[[Turku on Suomen vanhin kaupunki.]] Tämä on luettelo Suomen tasavallan alueella sijaitsevista tai sijainneista kaupungeista perustamisvuoden mukaisessa järjestyksessä.
Ennen vuotta 1959 perustetut kaupungit
Suomen kaupungit, joista viimeisenä kaupungiksi tuli Lahti vuonna 1905, saivat perinteiset kaupunkioikeudet ja toisaalta velvollisuudet. Nämä oikeudet ja velvollisuudet myönsi kuningas, kuningatar tai keisari. Muutamat uusimmat niistä olivat ennen kaupungiksi tuloaan olleet jonkin aikaa kauppaloita.
Vuonna 1977 kaupungeiksi muuttuneet kauppalat
Vuoden 1977 alussa tuli voimaan uusi kunnallislaki, johon ei enää sisältynyt kauppalan käsitettä. Kaikki silloiset kauppalat muuttuivat kaupungeiksi lukuun ottamatta Karhulaa, joka liitettiin Kotkaan. Kaupunki-nimityksellä ei näiden kaupunkien osalta kuitenkaan enää ollut juridista merkitystä.
Myöhemmin kaupungeiksi nimitetyt kunnat
Vuodesta 1995 kunta on voinut omalla päätöksellään julistautua virallisesti kaupungiksi (sitä ennen tarvittiin valtioneuvoston hyväksyntä), mutta nykyisen, vuoden 1977 alussa voimaan tulleen kunnallislain aikana tapahtuneilla kaupungeiksi muuttumisilla ei ole alun alkaenkaan ollut mitään juridista merkitystä. Kaupunkinimityksen käyttöönotot ovat olleet aina kunkin vuoden alussa, neljää poikkeusta (Juankoski, Kauhajoki, Lieto ja Nilsiä) lukuun ottamatta.
Kuntaliitoksissa muodostuneet kaupungit
Eräitä uusia kaupunkeja on muodostunut kuntaliitoksissa. Osa näistä on saanut perustettaessa kokonaan uuden nimen. Osassa tapauksia aiempi samanniminen kaupunki on kuntaliitoksessa lakkautettu ja sen seuraajaksi tullut uusi perustettu kaupunki, joka joko heti tai lyhyen muunnimisyyden jälkeen on ottanut liitoksessa mukana olleen aiemman kaupungin nimen.
Lee Soo-man
Lee Soo-man (, s. 18. kesäkuuta 1952) on eteläkorealainen yrittäjä, tuottaja ja levy-yhtiö SM Entertainmentin perustaja ja toimitusjohtaja.
Ennen SM Entertainmentin perustamista Lee työskenteli laulajana ja tv-esiintyjänä. Vuonna 2010 hän oli SM Entertainmentin suurin osakkeenomistaja.
Reform UK
Reform UK (aiemmin Brexit Party) on euroskeptinen brittiläinen puolue, jonka Catherine Blaiklock ja Nigel Farage perustivat vuonna 2019. Ennen vuoden 2019 EU-vaaleja, puolueella oli Euroopan parlamentissa 14 europarlamentaarikkoa, jotka kaikki valittiin alun perin Yhdistyneen kuningaskunnan itsenäisyyspuolueen listoilta vuoden 2014 europarlamenttivaaleissa. Yksi näistä europarlamentaarikoista oli puolueen johtaja Nigel Farage, joka ilmoitti asettuvansa ehdolle vuoden 2019 europarlamenttivaaleissa, mikäli Britannia ei ollut lähtenyt Euroopan unionista vaaleihin mennessä brexitin seurauksena. Puolue vaihtoi nimensä brexitin jälkeen Reform UK:ksi.
Päämäärä ja ideologia
Puolueen pääasiallinen poliittinen päämäärä on halu Yhdistyneen kuningaskunnan EU-eron toteutumisesta, jonka jälkeen maa voisi tehdä kauppaa eri valtioiden kanssa Maailman kauppajärjestön ehdoilla. 12. huhtikuuta 2019 puolueen johtaja Nigel Farage sanoi, että Brexit-puolueen ja UKIP:n poliittisissa päämäärissä ei ole eroa, vaan ero on henkilöissä, kritisoiden UKIP:n yhteyksiä äärioikeistoon. Hän sanoi myös, että puolue pyrkii houkuttelemaan tukea kaikkialta, mukaan lukien entisiltä UKIP:n äänestäjiltä, sekä niiltä konservatiivi- ja työväenpuolueen äänestäjiltä, jotka äänestivät brexitin puolesta.
Vaalimenestys
Alun perin Brexit Party oli aikeissa asettaa ehdolle ehdokkaitaan koko Yhdistyneessä kuningaskunnassa vuoden 2019 parlamenttivaaleissa, mutta ilmoitti marraskuussa 2019, ettei aio kilpailla äänistä konservatiivipuolueen hallitsemissa vaalipiireissä. Puolue ei saanut vaaleissa yhtään edustajaa alahuoneeseen.
Khobar Towersin pommi-isku
Khobar Towersin pommi-isku Saudi-Arabiassa 25. kesäkuuta 1996 oli autopommihyökkäys asuinrakennukseen, jossa kuoli 19 yhdysvaltalaista sotilashenkilöä. Saudi-Arabian viranomaisten mukaan oli todisteita, että iskusta pidätetyillä miehillä oli yhteyksiä aiemmin yhdysvaltaisia vastaan tehtyyn pommi-iskuun.
Pommi räjähti kolme minuuttia sen jälkeen, kun vartija antoi hälytyksen. Kraatterin perusteella pommin arvioidaan olleen selvästi voimakkaampi kuin Oklahoma Cityssä räjähtänyt pommi.
Aletta Jacobs
Aletta Henriëtte Jacobs (9. helmikuuta 1854 – 10. elokuuta 1929) oli alankomaalainen lääkäri ja naisasianainen. Hänestä tuli vuonna 1879 maansa ensimmäinen naislääkäri, ja vuonna 1882 hän perusti maailman ensimmäisen ehkäisyneuvolan. Vuosisadan vaihteessa hän kiinnostui politiikasta ja lopetti praktiikkansa voidakseen keskittyä naisten äänioikeuden ajamiseen. Työ kantoi hedelmää, ja Alankomaiden naiset saivat äänioikeuden 1919. Ensimmäisen maailmansodan aikana Jacobs vastusti sotaa ja yritti tuloksetta suostutella suurvaltojen johtajia neuvotteluratkaisuun.
Lapsuus ja nuoruus
Jacobs syntyi Sappemeerin kylässä helmikuussa 1854. Hän oli kahdeksas vanhempiensa yhdestätoista lapsesta. Jacobsit olivat Alankomaihin hyvin sopeutuneita juutalaisia ja pitivät yhteyttä muihin tienoon juutalaisperheisiin.
Lääkärinura
pienois|pysty|vasen|Jacobs vuoden 1880 tienoilla. Jacobs valmistui 8. maaliskuuta 1879. Hän oli Alankomaiden ensimmäinen naispuolinen lääkäri. Valmistuttuaan hän matkusti Lontooseen, missä erikoistui edelleen ja tutustui paikallisiin vapaa-ajattelijoihin ja poliittisiin radikaaleihin ja suffragetteihin.
Lontoossa kohtaamiensa ajatusten innoittamana Jacobs erikoistui naisten seksuaaliterveyteen. Köyhät naiset pääsivät hänen vastaanotolleen ilmaiseksi kahtena aamuna viikossa, ja virkaveljiensä vastustuksesta huolimatta hän opasti potilaitaan pessaarin käytössä. Jacobs myös ajoi naisille parempia työoloja. Vuonna 1882 hän perusti maailman ensimmäisen ehkäisyneuvolan.
Poliittinen aktivoituminen
Vuonna 1899 Jacobs osallistui International Council of Womenin kokoukseen Lontoossa, missä hän tapasi kirjeystävänsä Susan B. Anthonyn. Kokemus teki Jacobsista uutteran naisasianaisen. Vuonna 1903 hän lopetti lääkärintyöt ja omistautui politiikalle: hänestä tuli Alankomaiden suffragettijärjestön puheenjohtaja ja hän osallistui aktiivisesti myös vuonna 1904 perustetun International Woman Suffrage Alliancen toimintaan. Vuonna 1908 hän emännöi IWSA:n Alankomaissa pidettyä kokousta.
Jacobs käänsi hollanniksi Charlotte Perkins Gilmanin Women and Economicsin ja Olive Schreinerin Woman and Labourin. Niiden vaikutuksesta feministinen yhteiskunta- ja talousteoria alkoivat saada jalansijaa Alankomaissa.
Vuonna 1906 Jacobs ja Carrie Chapman Catt matkustelivat Itävalta-Unkarissa. Vuosina 1911–1912 he tekivät puolivuotisen matkan, jonka aikana he kävivät muun muassa Etelä-Afrikassa, Lähi-idässä, Intiassa, Ceylonissa, Indonesiassa, Burmassa, Filippiineillä, Kiinassa ja Japanissa. Matkoillaan Jacobs ja Catt tutustuivat naisten asemaan eri maissa ja kannustivat paikallisia naisia taistelemaan oikeuksiensa puolesta. Palattuaan Jacobs kirjoitti aiheesta artikkelisarjan hollantilaiselle De Telegraaf -lehdelle.
Jacobs vastusti ensimmäistä maailmansotaa ja kehotti eri maissa asuvia tovereitaan tekemään kaikkensa, jotta tappaminen saataisiin loppumaan. Keväällä 1915 joukko naisasianaisia kokoontui Haagissa keskustelemaan asiasta. Mukana oli sekä puolueettomien että sotaa käyvien maiden edustajia. Kokouksen päätyttyä Jacobs matkusti muutaman toverinsa kanssa eri puolilla Eurooppaa kehottaen paikallisia päättäjiä neuvotteluratkaisuun. Syyskuussa Jacobs matkusti Yhdysvaltoihin, missä hän tuloksetta yritti suostutella Woodrow Wilsonia rauhanvälittäjäksi.
Viimeiset vuodet ja kuolema
1920-luvulla Jacobsin terveys heikkeni ja taloustilanne huononi, mutta hän pysyi edelleen aktiivisena naisliikkeen vaikuttajana. Jacobs kuoli Baarnissa elokuussa 1929.
Yksityiselämä
pienois|pysty|Muotokuva vuodelta 1920. Jacobs avioitui vuonna 1892 Carel Victor Gerritsenin kanssa, jonka kanssa oli seurustellut jo vuosien ajan. Gerritsen oli viljakauppias ja poliittinen uudistaja, ja aikakaudelle epätyypillisesti parisuhde oli tasa-arvoinen. Pariskunta haaveili perheenlisäyksestä, mutta heidän ainoa lapsensa kuoli päivän ikäisenä. Miehensä kuoltua Jacobs kärsi masennuksesta ja jättäytyi joksikin aikaa pois naisliikkeen toiminnasta.
Terve taas, Kotter
Terve taas, Kotter oli yhdysvaltalainen vuosina 1975–1979 esitetty tilannekomediasarja. Se toi John Travoltalle ensimmäisen huomiota herättäneen roolin.
Yhdysvaltalaisen high schoolin koululuokan omintakeisia teinejä kuvaavassa sarjassa nimiosaa, opettaja Kotteria esittää Gabe Kaplan. Travolta esittää yhtä koululaisista.
Sarjaa alettiin esittää Suomessa 26. tammikuuta 1979. Jukka Kajava arveli Helsingin Sanomien tv-sivulla, ettei vuosia sitten tehtyä sarjaa olisi lainkaan hankittu Suomen televisioon ilman Travoltan hiljattaisia menestyselokuvia. Hän antoi Kotterista varsin murskaavan arvion ja kutsui sitä etäiseksi, eksoottiseksi ja koskettamattomaksi viihteeksi. Hän sanoi sarjan olevan Mainos-TV:n ”kaupallista ja laskelmoivaa ohjelmapolitiikkaa näkyvimmillään”.
Kuuden Kopla
Kuuden Kopla on kuvitteellinen joukko superrikollisia Marvel Comicsin sarjakuvissa. Alkuperäinen Kuuden Kopla oli Tohtori Mustekalan perustama ja se esiintyi ensi kerran Amazing Spider-Man Annual #1 (1965) -lehdessä. Ryhmän kokoonpano on vaihdellut vuosien mittaan, mutta se koostuu joka kerta Hämähäkkimiehen vihollisista. Yleensä joukkion tarkoituksena on ollut edistää perustajansa Tohtori Mustekalan suunnitelmia ja alkuperäinen tarkoitus olikin surmata Hämähäkkimies.
Kopla on taistellut vuosien varrella Hämähäkkimiehen ohella Kostajia, Ihmenelosia, ja jopa muita superrikollisia vastaan ja yleensä voittanut vastuksensa vain häviten Hämähäkkimiehelle. Kopla on myös usein esitetty muussa mediassa sarjakuvien ulkopuolella, kuten animaatiosarjoissa ja videopeleissä ja eräänlainen versio Kuuden Koplasta nähtiin Spider-Man: No Way Home-elokuvassa, jossa Koplan jäsenet koostuivat eri Hämähäkkimies-elokuvien roistoista.
Hämähäkkimies (vuoden 1994 animaatiosarja)
thumb|right|Kuuden Kopla [[Hämähäkkimies (animaatiosarja)|Hämähäkkimies -animaatiosarjassa]] Kuuden Kopla esiintyi 90-luvun Hämähäkkimies -animaatiosarjassa suomennoksissa nimellä Kavala Kuusikko. Kavala Kuusikko kasattiin 2 kauden alussa olevassa kaksiosaisessa tarinassa, jossa Kingpin perusti kuusikon selvittääkseen välejään vihollisensa Silvermainin kanssa. Hän onnistui vakuuttamaan Tohtori Mustekalan, Mysterion, Kameleontin, Rhinon, Skorpionin ja Tärisyttäjän tappamaan Hämähäkkimies (jolla oli samaan aikaan vaikeuksia voimiensa kansaa, jotka välillä katosivat ja taas ilmestyivät takaisin).
Tämä tarina nähdään jaksoissa:
14 "Kavala Kuusikko 1/2" ja
15 "Kavala Kuusikko 2/2"
Kingpin kutsui Kavalan Kuusikon uudelleen kokoon 5 kaudella, kun hänen piti kerätä Kuuden Unohdetun soturin kuusi avainta päästäkseen käsiksi Tuomiopäivän aseeseen. Korppikotka korvasi Mysterion, koska Mysterio oli oletettavasti kuollut muutamia jaksoja aikaisemmin räjähdyksessä jaksossa Mary Janin etsintä.
54-58 "Kuusi unohdettua soturia"
Hämmästyttävä Hämähäkkimies
Jaksossa "Group Therapy" Hautakivi auttoi Elektron avulla Tohtori Mustekalan, Hiekkamiehen, Tärisyttäjän, Korppikotkan, Rhinon, Härän ja Näppärä Danin pois vankilasta. Elektro suostui auttamaan kosta Mustekala oli luvannut parantaa hänet. Roistot (Härkää ja näppärä Dania lukuun ottamatta) lähtivät Hämähäkkimiehen kimppuun. He voittivat hänen helposti, mutta hän pakeni. Myöhemmin he kohtasivat uudestaan, mutta tällä kertaa (tasaväkisen taistelun jälkeen) Hämähäkkimies voitti. Myöhemmin Hämähäkkimies ei muistanut taistelua, koska symbiootti oli hallinnut hänen kehoon silloin täysin.
Myöhemmin jaksossa "Reinforcements" Suunnittelija Mestari kokoaa uuden kuuden koplan, johon kuuluvat Elektro, Rhino, Hiekkamies, Korppikotka, Mysterio ja Kraven. Alun perin ryhmästä piti tulla "seitsemän kopla", mutta Mustekala ei halunnut jatkaa rikollisen uraansa ja Tärisyttäjä oli teillä tietämättömillä. Ryhmän jäsenet hyökkäsivät pareittain Hämähäkkimiehen kimppuun, ensin Korppikotka ja Elektro, sitten Hiekkamies ja Rhino ja lopuksi Kraven ja Mysterio. Tinuri onnistui pelastamaan Mysteriota lukuun ottamatta kaikki vankilalta ja on lisäksi vielä epävarmaa oliko Hämähäkkimiehen nappaama Mysterio aito vai robotti.
Mikró Nisí
Mikró Nisí (, ”Pieni saari”) voi viitata seuraaviin saariin Kreikassa:
Günter Strack
Günter Strack (4. kesäkuuta 1929 Darmstadt, Saksa – 19. tammikuuta 1999 Munchsteinach, Mittelfranken, Saksa) oli saksalainen näyttelijä, joka näytteli pitkän uran televisiosarjoissa ja elokuvissa. Hänen suurin roolinsa oli tohtori Dieter Renz saksalaisessa rikossarjaklassikossa Kahden keikka, jossa hän näytteli Josef Matulan ensimmäistä työparia 60 jaksossa vuosina 1981–1990. Hän näytteli myös multimiljonääri Archibald Hendersonia saksalaisessa radiosarjassa Dickie Dick Dickens. Strack kuoli sydänkohtaukseen 69-vuotiaana vuonna 1999.
Prasad Gallela
Prasad Gallela (s. 7. huhtikuuta 1962) on intialainen roomalaiskatolinen piispa. Hänet vihittiin papiksi Kurnoolin hiippakuntaan 1. maaliskuuta 1989 ja nimitettiin Cuddapahin hiippakunnan piispaksi 31. tammikuuta 2008. Piispaksi vihkiminen seurasi 1. maaliskuuta. Pääkonsekraattorina toimi Marampudi Joji, jota avustivat Prakash Mallavarapup ja Doraboina Moses Prakasam.
Reaktanssi
Reaktanssi (tunnus X) on sähkötekniikan suure, jolla ilmaistaan vaihtovirtapiirin 'vaihtovirtavastuksen' eli impedanssin (tunnus Z) imaginaarisen osan suuruutta. Reaktanssin SI-järjestelmän mukainen yksikkö on ohmi (Ω).
Impedanssi Z on piirin resistanssin R ja reaktanssin X  summa,
missä j on imaginaariyksikkö.
Impedanssin käänteisarvo on admittanssi (tunnus Y) ja sen imaginaariosa on suskeptanssi (tunnus B, yksikkö siemens S). Admittanssin reaaliosa on konduktanssi (tunnus G, yksikkö siemens S).
Reaktanssin aiheuttama vaihesiirto
Vaihtovirtapiirissä reaktanssi aiheuttaa piirielementin yli olevan jännitteen ja sen läpi kulkevan virran välille vaihe-eron. Tämä tarkoittaa että virran ja jännitteen nollakohdat sattuvat eri aikaan. Vaihe-eron suuruus radiaaneina saadaan kaavasta:
Reaktiiviset komponentit
Reaktanssia aiheuttavia komponentteja ovat kela, jonka reaktiivisuutta kuvaa sen induktanssi, ja kondensaattori, jonka reaktanssia aiheuttava ominaisuus on sen kapasitanssi. Puhutaankin erikseen induktiivisesta reaktanssista (tunnus XL), joka on positiivinen suure, ja kapasitiivisesta reaktanssista (tunnus XC ), joka on negatiivinen. Näihin komponentteihin varastoituu sisäistä energiaa: kelassa virran synnyttämään magneettikenttään ja kondensaattorissa jännitteen aiheuttamaan sähkökenttään.
Reaktanssin taajuusriippuvuus
Kelan ja kondensaattorin vaikutukset riippuvat taajuudesta ja ovat toisilleen vastakkaissuuntaisia.
Induktanssin reaktanssi on suoraan verrannollinen taajuuteen: induktanssin L reaktanssi XL taajuuden f funktiona voidaan laskea kaavasta:
Kapasitanssin reaktanssi on kääntäen verrannollinen taajuuteen: kapasitanssin C reaktanssi XC taajuuden f funktiona voidaan laskea kaavasta:
On huomattava, että induktanssin ja kapasitanssin reaktanssit ovat vastakkaismerkkiset (vaikka kapasitiivisen reaktanssin edestä miinusmerkki jätetäänkin kaavakokoelmissa joskus pois.) Siksi ne voivat sopivissa olosuhteissa kumota toisensa. Kelan ja kondensaattorin muodostamassa sarjaan kytketyssä resonanssipiirissä kokonaisreaktanssi X on X = XC + XL. Tällöin induktanssin ja kapasitanssin reaktanssit kumoavat toisensa sarjaresonanssitaajuudella
Kirjallisuutta
עכבה חשמלית
Jay Day
Jay Day (oikealta nimeltään Jussi Penttinen) on suomalainen laulaja. Hänen musiikkinsa on soul, rhythm & blues vaikutteista materiaalia.
TASO 131
pienoiskuva|Pelinaikainen kuvakaappaus TASO 131 on suomalainen Vili Lehdonvirran vuonna 1998 julkaisema DOS-tietokonepeli PC-koneille. Peliä jaetaan nykyään freewarena. Peli on sivusta kuvattu moninpeli enintään neljälle pelaajalle ja ainoa tavoite on tuhota vastustajien tukikohdat. Peliä pelataan jaetulla ruudulla ja yhdellä näppäimistöllä. Pelaajat käyttävät toisiaan vastaan aseina helikoptereita, ohjuksia, maa- sekä laskuvarjojoukkoja.
Pelaaja voi ohjata pelissä helikopteria tai ohjusta – muut joukot toimivat tekoälyn ohjaamina. Maajoukkoja voi ostaa vain pelin alussa, kun oma helikopteri tuhoutuu tai laskeutuu helikopterilla takaisin omaan tukikohtaan. Peliä voi pelata myös tekoälyä vastaan. Classic-pelimuodossa pelaajilla on valmiiksi rakennetut tukikohdat. Campaign-pelimuodossa pelaajilla on alkuresurssit, joilla rakentaa tukikohdan rakennukset sekä hankkia joukkoja.
Pelille on elokuussa 2012 julkaistu uudet kotisivut ja Mac-versio.
American Pie (elokuva)
American Pie on Paul Weitzin ohjaama komediaelokuva vuodelta 1999. Se on ensimmäinen osa American Pie -elokuvasarjasta.
Tuotanto
Elokuva kuvattiin Kalifornian osavaltiossa muun muassa Los Angelesissa ja Long Beachilla vaikka elokuvan tapahtumat sijoittuvatkin Michiganin osavaltion kuvitteelliseen East Great Fallsin kaupunkiin.
Tarina
Elokuva kertoo neljästä Michiganissa sijaitsevan East Great Falls High Schoolin viimeisen vuoden oppilaasta, joiden tavoitteena on päästä neitsyydestään ennen valmistumistaan. Pojilla on suuret odotukset etenkin päättäjäisistä, joihin jokainen on saanut parin. Monien kohellusten kautta päästään lopulta lopputulokseen, joka on kaikkien mieleen.
Soundtrack
Elokuvan soundtrack-albumi julkaistiin 29. kesäkuuta 1999. Ja se sisälti seuraavat kappaleet:
Amber Tamblyn
Amber Rose Tamblyn (s. 14. toukokuuta 1983 Santa Monica, Kalifornia) on yhdysvaltalainen näyttelijä ja runoilija. Hänen ensimmäinen roolinsa oli Deb Rebellious -elokuvassa vuonna 1995, jonka kautta hän pääsi näyttelemään elokuviin Live Nude Girls vuonna 1995 ja Johnny Mysto: Boy Wizard vuonna 1997.
Tamblyn teki läpimurtonsa saippuasarjassa General Hospital, jossa hän näytteli Emily Qaurtermainea ensimmäistä kertaa vuonna 1995. Hän oli mukana sarjassa kuuden vuoden ajan, vuoteen 2001 asti. Vuodesta 2003 lähtien Tamblyn esitti Joan Girardia draamasarjassa Joanin salaisuus. Vuonna 2004 hän sai suorituksestaan Joanina sekä Emmy- että Golden Globe -ehdokkuudet. Joanin salaisuus päättyi kahden tuotantokauden jälkeen vuonna 2005.
Tamblyn on vieraillut myös useissa muissa televisiosarjoissa, esimerkiksi Buffy, vampyyrintappajan kuudennen tuotantokauden jaksossa ”Kuoleman suudelma”. Vuodesta 2010 vuoteen 2011 hänellä oli Martha Mastersin rooli televisiosarjassa House. Lisäksi hän on näytellyt monissa amerikkalaisissa elokuvissa, kuten Neljä tyttöä ja maagiset farkut (2005), Kauna 2 (2006), Sarahin salaisuudet (2008), Ring (2005), Blackout (2008) ja 127 tuntia (2010).
Tamblynin isä on näyttelijä Russ Tamblyn, joka tunnetaan parhaiten roolistaan vuoden 1961 musikaalielokuvassa West Side Story. Tamblynin äiti on puolestaan laulaja ja taiteilija Bonnie Murray Tamblyn. Amber Tamblyn on naimisissa näyttelijä David Crossin kanssa ja he asuvat New Yorkissa. Heillä on vuonna 2017 syntynyt tytär.
Näyttelemisen ja teatterin lisäksi Tamblyn pitää tanssimisesta ja laulamisesta.
Elokuvat
thumb|Tamblyn MuchMusic Video Awards -tapahtumassa vuonna 2007.
Newton
Newton (tunnus N, lausutaan [njuutn], [njuuton] tai [njuutən] ) on SI-järjestelmän mukainen voiman yksikkö. Yksikkö on nimetty Isaac Newtonin mukaan.
Corrado Augias
pienoiskuva|Corrado Augias vuonna 2014. Corrado Augias (s. 1935 Rooma) on italialainen kirjailija ja toimittaja. Hän on toiminut pitkiä aikoja kirjeenvaihtajana ulkomailla ja vuosina 1994–1999 italialaisen vasemmistopuolueen europarlamentaarikkona. Hän on kirjoittanut useita jännitysromaaneja, näytelmiä sekä esseitä.
Newton
Newton voiman määritelmällä
Tässä F on voima, a kiihtyvyys ja m massa. Sijoittamalla yhtälöön kiihtyvyyden ja massan SI-järjestelmän mukaiset yksiköt saadaan voiman yksikkö
.
Maapallo vetää painovoimallaan puoleensa maanpinnalla olevaa kilogramman kappaletta 9,80665 newtonin voimalla, koska normaali putoamiskiihtyvyys g on 9,80665 m/s².
Vaihtoehtoinen muotoilu energian yksikön avulla
Monissa laskuissa on kätevä lausua newton energian yksikön, joulen, avulla. Esimerkiksi, jos kappaleen vetämiseen pintaa pitkin tarvitaan yhden newtonin voima, niin yhden metrin matkalla siirtämiseen kuluu energiaa yksi joule.
Voiman F kuluttama energia E matkalla l voidaan tässä tapauksessa laskea kaavasta
\,\! E=Fl,
josta voiman yksikkö newton voidaan lausua vaihtoehtoisessa muodossa
,
.
Runar Schauman
thumb|220px|Schauman 1930-luvun alussa. Uno Allan Runar Schauman (14. elokuuta 1908 Loimaa – 17. maaliskuuta 1977 Helsinki) oli suomenruotsalainen näyttelijä, joka toimi teatterinjohtajana Svenska Teaternissa vuosina 1954–1963. Schauman myös näytteli Svenska Teaternissa sekä muutamissa kotimaisissa elokuvissa. Hänen tunnetuimmat roolinsa ovat paroni elokuvissa Täällä pohjantähden alla ja Pohjantähti sekä Eugen Schaumanin rooli elokuvissa Kajastus ja Helmikuun manifesti. Hänen poikansa on näyttelijä Göran Schauman, joka on esittänyt Eugen Schaumania venäläis-suomalaisessa yhteiselokuvassa Luottamus (Doverije).
Pacháki
Pacháki eli Mikró Nisí (tis Páchis) (Μικρό Νησί (της Πάχης)) on pieni Kreikan saari, joka kuuluu Argo-Saronisiin saariin ja sijaitsee Saroninlahteen kuuluvassa Mégaranlahdessa Páchin kylän edustalla. Saaren pinta-ala on noin 0,028 neliökilometriä ja se on asumaton (vuonna 2011). Hallinnollisesti Pacháki kuuluu Mégaran kuntaan, Länsi-Attikan alueyksikköön ja Attikan alueeseen.
Runar Schauman
Runar Schauman oli kaukaista sukua Eugen Schaumanille. Schaumanin puoliso oli vuodesta 1934 Märta o.s. Nylander (1908–1992), ja heille syntyi kaksi poikaa.
Pacháki
Pacháki on toisen nimensä ”(Páchin) Pieni saari” mukaisesti pienempi Páchin edustan kahdesta saaresta, joista suurempi on Páchi eli Megálo Nisí tis Páchis (”Páchin suuri saari”). Pacháki on partiolaisten käytössä.
Davisinsalmi
thumb|300px|Davisinsalmi kartalla. (Kartta on jossain määrin harhaanjohtava, koska Davisinsalmella tarkoitetaan merialuetta eikä vain sen kapeinta kohtaa.) thumb|Yleisnäkemys merivirroista Davisinsalmessa ja sen lähistöllä. Davisinsalmi on merialue ja salmi Labradorinmeren pohjoisosassa, kanadalaisen Baffininsaaren ja Grönlannin välissä. Salmi yhdistää Labradorinmeren ja Baffininlahden. Salmi muodostaa osan Luoteisväylästä.
Tietosanakirjalähteissä salmen pituudeksi annetaan noin 650 (toisen lähteen mukaan 950 ) kilometriä ja leveys 320–650 kilometriä. Salmi on eteläosissa enimmillään 3 600 metriä syvä. Davisinsalmen kapeimmassa kohdassa kulkee merenalainen harjanne ja josta sijaitsee merialueen matalin, 350–550 metriä syvä alue.
Alueen pintavesiin vaikuttaa voimakkaasti merialuetta vastapäivään kiertävä merivirtaus. Länsiosissa kylmä Arktisen altaan vesi virtaa etelään 8–20 kilometrin päivävauhdilla, ja ruokkii Labradorinvirtaa. Länsiosassa merivirta kuljettaa raskauta jäämassoja ja jäävuoria etelään. Salmen itälaidalla käy puolestaan Länsi-Grönlannin virtaus (Grönlannin vastavirta), joka tuo lämpimämpää vettä etelästä. Sulana pysyvät salmen itäosan olot poikkeavat jyrkästi salmen länsiosasta.
Salmi on nimetty englantilaisen John Davisin mukaan. Hän teki vuosina 1585–1587 kolme merimatkaa seudulle etsiessään meritietä Atlantilta Tyynelle valtamerelle. Meritie löydettiin vasta 1906, mutta Davisin johtama kartoitustyö antoi paljon tietoa myöhemmille retkikunnille, kuten William Baffinin ja Henry Hudsonin kartoitustyölle.
John Mulagada
John Mulagada (12. joulukuuta 1937 – 16. elokuuta 2009) oli intialainen roomalaiskatolinen piispa. Hänet vihittiin papiksi 4. tammikuuta 1965 ja nimitettiin Elurun hiippakunnan piispaksi 9. joulukuuta 1976. Piispaksi vihkiminen seurasi 5. toukokuuta 1977. Pääkonsekraattorina toimi Duraisamy Simon Lourdusamy, jota avustivat Saminini Arulappa ja Ignatius Gopu. Mulagada toimi virassa kuolemaansa saakka. Hän oli ensimmäinen Intiassa piispaksi noussut dalit.
Karl Lepsius
thumb|Karl Richard Lepsius (1810–1884) Karl Richard Lepsius (23. joulukuuta 1810 – 10. heinäkuuta 1884) oli saksalainen arkeologi, joka loi tieteellisen perustan egyptologialle. Hän oli yksi ensimmäisistä muinaisen Egyptin monumentteja dokumentoineista arkeologeista.